stanford-oval/wikipedia huggingface dataset:
הפרטה
רמות של הפרטה

הפרטה מתקיימת בשלוש רמות:
הפרטה מדינית: הפרטה הנעשית במסגרת של כלכלה ברמת מדינה. הפרטה זו מתקיימת בשני אופנים עיקריים:
מעבר של תחומי אחריות מידי המגזר הציבורי, שהוא ביטוי ליכולת העיצוב המכוון והשיתופי של החברה את עצמה במסגרת מאורגנת מלמעלה, לידי המגזר הפרטי, שהוא ביטוי לתחרות בין הפרטים השונים על משאבי החברה על בסיס אינטרס אישי.
שינוי דפוסי הפעילות של המגזר הציבורי לדפוסי פעילות המבוססים על רווח, ולא על ניסיון מכוון לעצב את החברה.
הפרטה מוניציפלית: הפרטה הנעשית במסגרת של רשות מקומית. הפרטת פעילות הרשויות המקומיות היא חלק משני לתהליך הפרטה מדינית, ולרוב תלויה בה. לרוב נעשית הפרטה זו בדרך של מעבר למיקור חוץ, אך גם בדרך של מכירת חברות עירוניות. מקרה מיוחד לישראל בתחום זה הוא הפרטת הקיבוצים - העברת האחריות לפרט - חבר הקיבוץ, כמו גם העברת בעלות ברכוש המשותף לכל חבר בנפרד.
הפרטת ארגונים ציבוריים שאינם ממשלתיים או עירוניים: דוגמה בולטת בישראל לקטגוריה זו היא ההפרטה הנרחבת של חברות שהיו בשליטת ההסתדרות.
סוגי שירותים בהם מתבצעת הפרטה

השירותים הציבוריים הנפוצים בהם מתבצע תהליך הפרטה שייכים בעיקר לאחד מארבעה סוגים של גופים, שכולם קמו או נוצרו החל משנות השלושים ובעיקר אחרי מלחמת העולם השנייה:
חברות מולאמות: גופים, מתקנים, או חברות שהיו בבעלות פרטית או פרטית למחצה, אך הולאמו. לדוגמה, הבנקים בישראל הולאמו אחרי משבר מניות הבנקים בשנת 1983, ולאחר מכן עברו הפרטה, בתהליך שטרם הסתיים.
שירותי רווחה: שירותים שנוסדו במסגרת מדינת הרווחה. שירותים אלו כוללים גם שירותים שיצרה המדינה בעצמה וגם שירותים שהופעלו על ידי מלכ"ר והולאמו באופן מלא או חלקי.
מוסדות חדשים: שירותים או מוסדות שנוצרו בעקבות התפתחויות חדשות (בעיקר טכנולוגיות) והולאמו על ידי המדינה או נוצרו במתכונת ממשלתית מלכתחילה.
אחוזי בעלות: שירותים או מוסדות פרטיים שבהם יש לממשלה אחוז מסוים ויכולת להשפעה על מדיניות וניהול החברה.
דרכי הפרטה

דרכי הפרטה הן השיטות המסוימות שמיושמות להפרטה מדינית. מכיוון שתחום זה רחב ומגוון, קיימות דרכים רבות לביצוע ההפרטה.
דרכי הפרטה > אסטרטגיות הפרטה

דרכי ההפרטה אלו מושפעות בראש ובראשונה מאסטרטגיית ההפרטה העומדת מאחוריהן. במובן זה ניתן לעשות הבחנה בין כמה אסטרטגיות שונות.
דרכי הפרטה > אסטרטגיות הפרטה > אסטרטגיה טכנוקרטית מול אסטרטגיה פוליטית

במובן זה ניתן להבדיל בין הפרטה המבוצעת ישירות על ידי המערכת הפוליטית המרכזית, האחראית על החלטת ההפרטה או על אישורה, לבין הפרטה המבוצעת על ידי בכירי המנהל הציבורי, בהתאם למדיניות כללית שהוכתבה על ידי המערכת הפוליטית.
בגישה הטכנוקרטית משווים אנשי המנהל הציבורי שירותים, ארגונים ונכסים שונים לסטנדרט מסוים שנקבע על ידי המערכת הפוליטית, וההחלטה בנוגע להפרטה היא בהתייחס לכל גורם באופן נפרד (הפרטה זו היא הפרטה חלקית).
לעיתים המופקדים על התהליך אינם מבצעים אותו ברוח המדיניות הכללית, שכן הם בעלי אינטרסים בזכות עצמם, ולרוב חוששים לפגיעה במעמדם עקב ההפרטה.
הגישה הפוליטית מלאה יותר, ומביאה בחשבון את מכלול הגורמים הפועלים במרחב בו נעשית ההפרטה. בהתאם לכך, נהוגים בגישה זו הצעדים הבאים:
יצירת דעת-קהל התומכת במגזר הפרטי, בתחרות ובפעולה על-פי אינטרס רווחי-אנוכי, תוך בדיקת הרקע התחוקתי להפרטה.
יצירת דעת קהל התומכת בהפרטה, תוך הימנעות מיצירת מחלוקות בנושא על ידי צעדים הגוררים התנגדות.
בניית צוות מומחים לבחינת ההפרטה ואפשרויותיה. צוותים אלו עשויים להיות בעתיד גורמים הדוחפים להפרטה.
בחירת תוכניות הפרטה שסיכויי הצלחתן גדולים על-מנת לחזק את התמיכה בהפרטה.
בחירת מטרות הפרטה המצויות במרחב פוליטי תומך יחסית.
הכנת הארגון להפרטה.
הפרטה, תוך השארת תנאי ההעסקה הנוכחיים ברמתם בטווח הקצר, על מנת למנוע התנגדות העובדים בסמוך למועד ההפרטה.
יצירת הסכמים אישיים עם בכירי הארגון על מנת להביא לקניית הסכמתם להפרטה או עזיבתם את הארגון.
דרכי הפרטה > אסטרטגיות הפרטה > אסטרטגיה מכוונת מול היענות ללחצי השוק

אסטרטגיה מכוונת היא הפרטה בה החלטות הממשלה הן שמביאות להפרטה. בתחום זה נכללות כל פעולות ההפרטה הממשלתיות, הימנעות מכוונת של הממשלה מהמעורבות במשק, וכן עידוד מכוון של היוזמה הפרטית.
היענות ללחצי שוק היא שיטת הפרטה בה יוזמות פרטיות המונעות מכוחות שוק טהורים מחליפות תחומים שונים של המגזר הציבורי מיוזמתן, ומתערבות בו.
דוגמאות להפרטה מסוג זה הן קניית רחובות על ידי התארגנות של תושביהם בארצות הברית, התפתחות שירותים פרטיים לכבאות באריזונה, באורגון, באטלנטה ובאילינוי, והתפתחות החינוך האפור בישראל.
דרכי הפרטה > אסטרטגיות הפרטה > אסטרטגיה ישירה מול אסטרטגיה זוחלת/עקיפה

במובן זה ניתן להבחין בין אסטרטגיה ישירה הנעשית במהלך רשמי, מוכרז מהיר יחסית לעיתים אף מתוקשר, לבין נקיטת שורת צעדים הפרוסים על פני תקופה זמן ארוכה. הגישה הזוחלת מועדפת לעיתים קרובות שכן היא מנטרלת את ההתנגדות הציבורית להפרטה במישור התקשורתי.
הפרטה זוחלת מכוונת לשינוי המשק בכיוון של שימוש בשיקולים רווחים, וכן להגבלת השירות הציבורי, ויצירת מצב בו המנהל הציבורי אינו עומד בדרישותיו. פגיעה מכוונת ואיטית בפעילותו של המנהל הציבורי עשויה להביא לתמיכה ניכרת בהפרטתו.
הטלת תשלום או העלאתו היא דוגמה עיקרית של הפרטה זוחלת. גורם זה יוצר דינמיקה תחרותית במגזר הציבורי, ומאפשר חדירה של גורמים פרטיים למגזר זה.
דוגמה אחרת היא קיצוץ במנהל הציבורי (בתקציב או בפיטורי עובדים), המביא לירידת איכות השירות. דוגמה דומה היא המעבר לקבלנות משנה, אשר עשויה ליצור תלות במגזר הפרטי ובשיקולי רווח, וכן ירידה באיכות השירות הציבורי, שהממשלה אינה מואשמת בה.
דוגמאות נוספות הן קיצוץ בתמיכות כלכליות שונות (תשלומי העברה, סבסודים וכו'), בצד הגברת התמיכות במגזר הפרטי ובצרכניו.
שיטות הפרטה

ישנו מגוון רחב של שיטות הפרטה. העיקריים שבהם הם:
החכרת נכסים: החכרה לטווח ארוך של נדל"ן, מפעלים או שירותים כמו שדות תעופה או חשמל, לחברות פרטיות.
מכירת נכסים בדרכים אחדות:
מכרז למכירה למרבה במחיר. לעיתים לאחר המכירה הוא מוחכר חזרה לממשלה.
הנפקת מניות לציבור
חלוקת מניות לציבור. דרך זו נשקלה לשם הפרטת בנק לאומי, אך לא מומשה.
קנייה על ידי העובדים.
פיתוח והפעלת תשתית : המגזר הפרטי בונה, מממן ומפעיל תשתית ציבורית (במיוחד כבישים או בנייה) ומממן את עלות הבנייה באמצעות אגרות הנגבות מאזרחים המשתמשים בתשתית זו. ישנן כמה טכניקות נפוצות כאן:
בנה-הפעל-העבר (BOT): המגזר הפרטי מתכנן, מממן, בונה ומפעיל את המתקן למשך החוזה. בסוף התקופה, הבעלות חוזרת לממשלה (לרוב, לצורך מכירה או החכרה חוזרת).
בנה-העבר-הפעל (BTO): לפי שיטה זו המגזר הפרטי בונה את המתקן ומעבירו לרשות הממשלה עם סיום הבנייה.
בנה-החזק-הפעל (BOO): המגזר הפרטי מקבל בעלות מלאה על המתקן עם סיום הבנייה ומפעילו בהתאם לחוזה הראשוני.
שותפות ציבורית-פרטית (PPP): שותפות של המגזר הציבורי עם המגזר הפרטי. מדובר בהתקשרות בין משרד ממשלתי לבין גוף עסקי פרטי, למטרה משותפת. היתרון בכך הוא שהעלות הראשונית, שהיא לעיתים גבוהה מאוד, מוטלת על הגוף העסקי, שבסופו של דבר ירוויח ממנה בחזרה את כספו, לאורך זמן, מבלי שעלות המימון הגבוהה מאוד תוטל על הציבור.
מיסחור: הממשלה מפסיקה לספק שירות מסוים ומאפשרת למגזר הפרטי לספקו. פעולה זו מכונה 'הסרת שירות' ואינה מלווה בהכרח במכירה של נכס ממשלתי כלשהו, אך פעמים רבות כרוכה בפירוקו של שירות ממשלתי שעסק בתחום זה. וריאציה של גישה זו היא פעולה של הקטנת אחוזי בעלות שבה הממשלה מקטינה במידה ניכרת את אחוזי הבעלות שלה בגוף והופכת אותו בכך לפרטי.
זיכיון: מתן זכות בלעדית לחברה פרטית לספק שירות בשטח גאוגרפי מסוים, במקום או שלא במקום שירות ציבורי.
מיקור חוץ (Outsourcing): חתימה על חוזה עם ארגון פרטי לאספקת שירות או חלק משירות. שיטה זו נפוצה ברמה העירונית והארצית. וריאציה של שיטה זו מאפשרת תחרות בין גורמי פנים בגוף הציבורי לגורמי חוץ על אספקת שירותים מסוימים או חלקם.
קורפורטיזציה: ארגון גוף ממשלתי כגוף עסקי. גוף זה הופך לחברה ממשלתית ונדרש לשלם מיסים, לגייס הון מהציבור (בלי גיבוי ממשלתי) ולפעול בהתאם לעקרונות שוק רגילים וללא התערבות ממשלתית בענייני כוח אדם, השקעה ותקציב.
ניהול חיצוני: חתימה על חוזה להפעלת מתקן או שירות באמצעות חברה פרטית. נפוץ במיוחד ביחס למתקנים כמו שדות תעופה, אולמות ואצטדיונים, אולמי ועידות, וכדומה.
תחרות מעורבת: פתיחת התחרות במתן רישיון לאספקת שירות ציבורי לתחרות בין גופים ציבוריים ופרטיים. תחרות כזו מיועדת במקרים רבים לכפות על גורם פנים בתוך הגוף הציבורי לעמוד בתקנים מחייבים מסוימים.
עזרה עצמית: שירות ציבורי מועבר מטיפול ממשלתי או ציבורי לטיפולו של ארגון שלא למטרות רווח או קבוצת תושבים. פעולה זו אינה הפרטה בפועל ומיושמת לרוב כשיטה להגבלת הקצאת תקציבים שקשה לבצעה בתוך הארגון הממשלתי.
הפרטה מוניציפלית

הפרטה מוניציפלית היא תהליך בו רשות מקומית מעבירה חלק מתחומי פעילותה למגזר הפרטי והמגזר השלישי, כלומר מפריטה את פעילויותיה. הפרטת פעילות הרשויות המקומיות היא חלק משני לתהליך הפרטה מדינית, ולרוב תלויה בה.
לרוב נעשית ההפרטה במיקור חוץ, בתחומים כגון שירותי אירוח, ניהול משאבי אנוש, שירותי כביסה ועוד. עם התחזקות מגמות ההפרטה המדינית החל משנות ה-80 של המאה ה-20, התחזקו גם מגמות ההפרטה המוניציפלית.
דוגמה לתהליך כזה הוא הפרטת שירותי איסוף האשפה בבריטניה, בו נעשתה העברה לקבלני משנה. על פי כתב העת Public Service Review ב-1983 היו 31 רשויות מקומיות שעשו שימוש בקבלני משנה, ב-1984- 55 רשויות, ב-1985 – 75, וב-1986 – 140. דוגמה נוספת היא חברת Falck הפרטית בדנמרק, שהוקמה ב-1906 ובידיה הופקד ניהול שירותי החירום וההצלה, בשיעור של כמחצית מהאוכלוסייה (לה ניתנה בחירה בינה לבין המערכת הציבורית). בארצות הברית במקומות רבים הפרטו שירותי ההצלה והחירום.
טיעונים בעד ונגד הפרטה > תומכי ההפרטה

תומכי ההפרטה מעלים שורה של טיעונים כלכליים ומוסריים בתמיכה בה[דרוש מקור]:
גופים בניהול ממשלתי אינם פועלים ביעילות, נוטים לשחיתות וחשופים להשפעה פוליטית הרבה יותר מגופים פרטיים.
הדאגה לרווח פרטי של בעלים פרטיים היא המתכון הטוב ביותר המוכר לנו להבטחת יעילות התנהלותו של מוסד.
הפרטתו של גוף או שירות מובילה בדרך כלל להורדת מחיריו ושיפור באיכות השירות בהשוואה למצב לפני ההפרטה.
הפרטה מניבה הכנסות גדולות לממשלה, בעיקר דרך עצם פעולת המכירה והחזקה במניות. ההכנסות הגדולות אף מאפשרות לממשלה להחזיר יותר חובות ומצריכות פחות גיוס הלוואות חדשות על הריבית הכרוכה בהן, והמשמעות המקרו כלכלית הנובעת מכך.
שיתוף העובדים והציבור במכירת המניות מבטיח המשך הנאה של הציבור מרווחי החברה המופרטת.
המשך החזקה ממשלתית בחברה מולאמת פסול מבחינה מוסרית וסותר את עקרונות חופש הפרט.
הפרטה מסייעת להפחתת שיקולים לאומניים בחברות הקשורות בקרבה למדינה ויוצרת מצב של שיקול כלכלי בלבד, ולכן מסייעת למיעוטים, כמו המיעוט הערבי בישראל למשל.
טיעונים בעד ונגד הפרטה > מתנגדי ההפרטה

מתנגדי ההפרטה מעלים שורה של טיעונים כלכליים ומוסריים כנגד הפרטה[דרוש מקור]:
הפרטה תוביל לצמצום השקיפות של נותן השירות: קל יותר לדרוש שקיפות מהממשלה מאשר מחברה פרטית.
הפרטה פוגעת ברמת השירותים, שכן חברה כלכלית צריכה להיות חסכונית כמה שיותר, על מנת לשמור על רווחים גדלים והולכים.
עלות גופים פרטיים יכולה להיות גבוהה מהתועלת אם הממשלה תחלץ אותם אם הם קורסים.
העובדים בגופים מופרטים מקבלים לרוב תנאי העסקה פחותים מעובדי ממשלה.
חלק מהשירותים נדרשים לדעת הטוענים אף כי אינם רווחיים להפעלה באופן פרטי.
ההכנסות מגופים ממשלתיים זורמות לכיס הממשלה בעוד שהכנסות מגופים מופרטים זורמות לכיסי בעלי המניות.
הפרטה מובילה לריכוזיות.
מחירי השירותים בעסק פרטי עלולים למנוע את צריכתם על ידי אנשים שאין ידם משגת לרוכשם.
במדינות שבהן יש קשר חזק בין הון לשלטון, לעיתים נעשות הפרטות במחירים לא ריאליים.
לטענתם של מתנגדי ההפרטה, במצבים רבים תהליך ההפרטה מושחת וכולל "מכרזים תפורים," העדפה שלא ממין העניין לגורמים מסוימים, ניהול כושל של ההפרטה, מכירת שירותים במחירים של "מכירת חיסול," והשפעה מופרזת ולא הוגנת של "מקורבים לשלטון" על הליך המכירה. כתוצאה מכך, מובילה ההפרטה ברוב המקרים לריכוז החברות המופרטות בידיהם של קומץ בעלי הון, ההופכים לבעלי הכוח האמיתי במדינה.
תגובתם של תומכי ההפרטה מצביעה על כך שהפתרון להליך מכירה מושחת מצד הממשלה אינו בהשארת השירותים בידי אותה ממשלה מושחתת, אלא בחתירה להפיכת תהליך המכירה למושחת פחות, במיוחד באמצעות הקפדה על שקיפות וגילוי נאות בתהליך המכירה כדי לצמצם את האפשרות להשפעה לא ראויה של "מקורבים לשלטון" על הליך המכירה; ובאמצעות בחירה בשיטת הפרטה נכונה: העדפה של מכירה מלאה ופתיחת השוק לתחרות על פני זיכיונות זמניים וקורפורטיזם, המשמרים את כוחה של הממשלה גם בגוף המופרט לכאורה.
ראו גם

הפרטה בישראל
הלאמה
ליברליזם כלכלי
כלכלת שוק
לקריאה נוספת

יצחק כץ, הפרטה בישראל ובעולם, פקר, 1997.
איל פלג, ההפרטה כהצברה - גופים מופרטים במשפט הציבורי, הוצאת רמות, תשס"ו
יצחק גל-נור, אמיר פז-פוקס, נעמיקה ציון, מדיניות ההפרטה בישראל: אחריות המדינה והגבולות בין הציבורי לפרטי, מכון ון ליר בירושלים והוצאת הקיבוץ המאוחד, 2015
הערות שוליים

↑  תמר ברזילי, בנק לאומי יופרט על ידי חלוקת מניות לציבור, באתר ynet, 11 בינואר 2005
↑  עוד סיפור של הפרטה, באתר "העוקץ", 5 בדצמבר 2010
| --- | --- |
בקרת זהויות :  NLI: 987007538708005171  BnF: cb119763415 (data)  GND: 4047297-8  LCCN: sh85107058  NDL: 00576650  NKC: ph124611
פנטייז'ה (זמרת)

| --- | --- |

 לידה:  30 ביוני 1984 (בת 40) היי פוינט, קרוליינה הצפונית, ארצות הברית
 שם לידה:  פנטייז'ה מוניק בארינו
 מוקד פעילות:  ארצות הברית 
 תקופת הפעילות:  מ-2004
 מקום לימודים:  T. Wingate Andrews High School 
 עיסוק:  זמרת ‏•‏‏ שחקנית
 סוגה:  R&B ‏•‏‏ פופ ‏•‏‏ היפ הופ ‏•‏‏ נשמה ‏•‏‏ גוספל
 שפה מועדפת:  אנגלית 
 חברת תקליטים:  RCA
 בן זוג:  קנדל טיילור (2015–הווה)
 מספר צאצאים:  3
 פרסים והוקרה:  פרס עולם התיאטרון (2007) 
 www.fantasiaofficial.com
 פרופיל ב-IMDb
 
פנטייז'ה מוניק ברינו-טיילור (באנגלית: Fantasia Monique Barrino-Taylor; נולדה ב-30 ביוני 1984) היא זמרת ושחקנית אמריקאית, שזכתה לפרסום בזכות ניצחונה בעונה השלישית של תוכנית הטלוויזיה "אמריקן איידול" בשנת 2004. לאחר ניצחונה, השיר הראשון שלה, "I Believe", הגיע למקום הראשון במצעד הבילבורד הוט 100, והיא הפכה לאישה השנייה בהיסטוריה שהשיר הראשון שלה הגיע היישר למקום הראשון במצעד זה.
קריירה

אלבום הבכורה של פנטייז'ה, Free Yourself (2004), זכה להצלחה והגיע למעמד פלטינה. היא הייתה מועמדת לשלושה פרסי גראמי עבור אלבום זה, כולל עבור ביצוע ה-R&B העממי הטוב ביותר על השיר "Summertime". מאז הוציאה את האלבומים Fantasia (2006),‏ Back to Me (2010), ו-Side Effects of You (2013), שזכו להצלחה רבה והגיעו למקומות גבוהים במצעד הבילבורד 200.
פנטייז'ה הופיעה גם כשחקנית. ב-2006 שיחקה בסרט טלוויזיה המבוסס על האוטוביוגרפיה שלה, "החיים הם לא אגדה". בשנים 2007–2008 היא גילמה את הדמות הראשית, סליה ג'ונסון, במחזמר "הצבע ארגמן" בברודוויי. על תפקידה זה היא זכתה בפרס "Theatre World Award" להופעת הבכורה הטובה ביותר. ב-2023 חזרה לגלם את סליה בגרסה הקולנועית של המחזמר, וזכתה על כך בפרס NAACP Image לשחקנית הראשית הטובה ביותר.
חיים אישיים

פנטייז'ה נולדה וגדלה בצפון קרוליינה, והיא קרובת משפחה של הצמד המוזיקלי K-Ci & JoJo. היא נשואה לקנדל טיילור מאז 2015, ולהם שלושה ילדים.
הישגים

פנטייז'ה זכתה בפרס גראמי אחד, בשני פרסי בילבורד, בחמישה פרסי NAACP ועוד. בשנת 2024 נכללה ברשימת 100 האנשים המשפיעים ביותר של מגזין טיים.
במרץ 2025, פנטייז'ה דורגה במקום ה-98 ברשימת 100 האמניות המובילות של המאה ה-21 של מגזין בילבורד.
דיסקוגרפיה

Free Yourself (2004)
Fantasia (2006)
Back to Me (2010)
Side Effects of You (2013)
The Definition of... (2016)
Christmas After Midnight (2017)
Sketchbook (2019)
פילמוגרפיה

| שנה> סרטים | שם> סרטים | דמות> סרטים | הערות> סרטים |
| --- | --- | --- | --- |
| 2023 | הצבע ארגמן | סילי האריס-ג'ונסון |  |
טלוויזיה
| 2004 | אמריקן איידול | מתחרה | ערכה הופעות אורח מוזיקליות רבות בעונות לאחר מכן |
| 2004 | חלום אמריקאי | אריתה פרנקלין | פרק אחד; ביצעה את "Respect" |
| 2005 | משפחת סימפסון | קלריסה וולינגטון | דיבוב; פרק: "A Star Is Torn" |
| 2005 | All of Us |  | פרק: "So I Creep" |
| 2006 | החיים הם לא אגדה |  | סרט טלוויזיה |
| 2010 | Fantasia for Real |  | תוכנית ריאליטי; 20 פרקים |
| 2011 | המרוץ לדראג של רו פול |  | שופטת אורחת בעונה השלישית |
| 2013 | Centric Live: Fantasia at the Filmore |  | מופע טלוויזיוני |
| 2014 | Celebrities Undercover |  | פרק: "Fantasia Barrino and Lil Kim" |
| 2016 | The Definition Of... Fantasia |  | מופע טלוויזיוני |
תפקידי תיאטרון

| שנה | מופע | דמות | הערות |
| --- | --- | --- | --- |
| 2007–2008 | הצבע ארגמן | סילי האריס-ג'ונסון | ברודוויי |
| 2009–2010 | הצבע ארגמן | סילי האריס-ג'ונסון | סיבוב הופעות ארצי |
| 2013–2014 | After Midnight | כוכבת אורח מיוחד | ברודוויי |
הערות שוליים

↑  Moss, Corey (12 באפריל 2005). "Fantasia Salutes Single Moms, Gets Beaten By Lisa Simpson". MTV. אורכב מ-המקור ב-20 ביולי 2015. נבדק ב-8 במאי 2007. {{cite web}}:  (עזרה)
↑  "Paula Abdul And Randy Jackson Announce The Nominees For AOL(r) Television's 2004 'TV's Top 5 Viewer Awards'". TimeWarner (הודעה לעיתונות). 14 ביולי 2004. אורכב מ-המקור ב-2004-11-03. נבדק ב-9 במרץ 2015. {{cite press release}}:  (עזרה)
↑  "Fantasia". The Official Fantasia Site. נבדק ב-9 במרץ 2015. {{cite web}}:  (עזרה)
↑  By Taraji P. Henson, Fantasia Barrino: The 100 Most Influential People of 2024, TIME, ‏2024-04-17 (באנגלית)
↑  Trevor Anderson,Jim Asker,Pamela Bustios,Keith Caulfield,Eric Frankenberg,Kevin Rutherford,Gary Trust,Xander Zellner, Billboard’s Top 100 Women Artists of the 21st Century Chart, Nos. 100-61, Billboard, ‏2025-03-14 (באנגלית אמריקאית)
| פרס NAACP Image לשחקנית יוצאת מן הכלל בסרט קולנוע |
| --- | --- | --- |
| 1969–1999 | אסטל אוונס (1969) • ברברה מקנייר (1970) • ג'יין פונדה (1971) • דיאנה רוס (1972) • אסתר אנדרסון (1974) • דיאן קארול (1975) • דניס ניקולס (1976) • סיסלי טייסון (1977) • סיסלי טייסון (1978) • מייוויס וושינגטון (1979) • איירין קארה (1980) • ג'יין קנדי (1982) • ג'ניפר בילס (1983) • אלפרה וודארד (1984) • טינה טרנר (1985) • וופי גולדברג (1986) • טרייסי וולף (1987) • וופי גולדברג (1988) • רובי די (1989) • וופי גולדברג (1992) • וופי גולדברג (1993) • אנג'לה באסט (1994) • אנג'לה באסט (1996) • ויטני יוסטון (1997) • ונסה ויליאמס (1998) • אנג'לה באסט (1999) |  |
| 2000–היום | ניה לונג (2000) • סאנה לאת'ן (2001) • האלי ברי (2002) • אנג'לה באסט (2003) • קווין לטיפה (2004) • קרי וושינגטון (2005) • קימברלי אליס (2006) • קיקי פאלמר (2007) • ג'ורני סמולט (2008) • רוזריו דוסון (2009) • גבורי סידיבי (2010) • האלי ברי (2011) • ויולה דייוויס (2012) • ויולה דייוויס (2013) • אנג'לה באסט (2014) • טראג'י פ. הנסון (2015) • סאנה לאת'ן (2016) • טראג'י פ. הנסון (2017) • אוקטביה ספנסר (2018) • אמנדלה סטנברג (2019) • לופיטה ניונגו (2020) • ויולה דייוויס (2021) • ג'ניפר הדסון (2022) • ויולה דייוויס (2023) • פנטזיה בארינו (2024) ‏•‏‏ קרי וושינגטון (2025) |  |
| --- | --- |
בקרת זהויות :  GND: 135437008  ISNI: 0000 0001 1449 5057  LCCN: no2004120006  MusicBrainz: 4a5d70ad-89c8-47a1-afb2-4cc26471e113  NKC: xx0077585  VIAF: 80183143   WorldCat (עם VIAF): 80183143
מקנה גרייס

| --- | --- |
גרייס, 2017
גרייס, 2017
 לידה:  25 ביוני 2006 (בת 18) גרייפוויין, טקסס 
 שם לידה:  Mckenna Grace Burge 
 סוגה מועדפת:  פופ רוק, מוזיקת פולק עכשווית 
 מדינה:  ארצות הברית ארצות הברית
 תקופת הפעילות:  מ-2012
 https://mckennagrace.com
 פרופיל ב-IMDb
 
מקנה גרייס (באנגלית: Mckenna Grace; נולדה ב-25 ביוני 2006) היא שחקנית וזמרת אמריקאית. היא החלה את הקריירה שלה באופן מקצועי בגיל שש, עם תפקידה בתור ג'זמין ברנשטיין בסיטקום "קראש וברן" (2014-2012) (אנ'), בתור פיית' ניומן באופרת הסבון "צעירים חסרי מנוח" (2015-2013). היא ידועה גם בתפקידיה בתור מרי אדלר בסרט "חיבור פשוט" משנת 2017 ובתור פיבי שפנגלר בסרט "מכסחי השדים: החיים שאחרי" משנת 2021.
את הקריירה המוזיקלית שלה החלה בשנת 2021 לאחר שהוציאה את הסינגל הראשון שלה "Hounted House".
ראשית חייה

מקנה גרייס נולדה ב-25 ביוני 2006 בגרייפוויין (אנ'), טקסס. היא ילדה יחידה, אביה הוא אורתופד ואימה היא נציגת מכירות של מוצרים רפואיים. כילדה קטנה, גרייס הייתה גרה באזור דאלאס-פורט וורת'. היא למדה בלט, סטפס והתעמלות מכשירים. בנוסף, היא השתתפה בתחרויות יופי. גרייס מעולם לא למדה בבית ספר רגיל, כאשר היא למדה בחינוך ביתי והיו לה מורים פרטיים על הסט. בשנת 2017, גרייס הצהירה שהיא לוקחת סדנה לכתיבה יצירתית עם ילדים נוספים הלומדים בחינוך ביתי פעם בשבוע. בשנת 2021, היא לקחה קורס באוניברסיטה על אסתטיקה במדיה.
גרייס הביעה לראשונה עניין במשחק בגיל 4, כאשר היא קיבלה אוסף של DVD של שירלי טמפל מסבתא רבתא שלה. תפקידה הראשון של גרייס היה בגיל חמש, כאשר היא כיכבה בפרסומת.
היא החלה לפתח קריירת משחק מקצועית בגיל 6.
קריירה

בשנת 2021 לוהקה גרייס לדמות חוזרת בעונתה הרביעית של הסדרה עטורת הפרסים של רשת Hulu; "סיפורה של שפחה" המבוססת על ספרה של מרגרט אטווד "מעשה השפחה". גרייס גילמה את אסתר קייז, אשתו הצעירה של אחד המפקדים הבכירים; ועבור תפקידה קיבלה מועמדות לפרס אמי לשחקנית אורחת מצטיינת בסדרת דרמה לשנת 2021.
חיים אישיים

גרייס היא צמחונית, ועבדה עם ארגון זכויות למען בעלי החיים "Farm Sanctuary" ועם אנשים למען יחס מוסרי לבעלי חיים.
דיסקוגרפיה > סינגלים

2021 – "Haunted House"
2022 – "Do all my friends hate me?"
2022 – "You Ruined Nirvana"
2022 – "Post Party Trauma"
2022 – "self dysmorphya"
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2013 | Goodbye World | האנה פאלמר |  |
| 2015 | Russell Madness | לנה |  |
| 2015 | Suburban Gothic | זלדה |  |
| 2015 | פרנקנשטיין | מולי |  |
| 2016 | מר צ'רץ' | איזבל "איזי" ברוקס |  |
| 2016 | אנגרי בירדס - הסרט | אלה בירד | דיבוב |
| 2016 | היום השלישי: התחדשות | דייזי בלאקוול |  |
| 2017 | חיבור פשוט | מרי אדלר |  |
| 2017 | איך להיות מאהב לטיני | ארדן |  |
| 2017 | אמיטוויל: ההתעוררות | ג'ולייט ווקר |  |
| 2017 | אני, טוניה | טוניה הארדינג הצעירה |  |
| 2018 | שחקן מספר אחת | תלמידה |  |
| 2019 | קפטן מארוול | קרול דנברס הצעירה |  |
| 2019 | Troop Zero | פלינט חג המולד |  |
| 2019 | אנאבל 3 | ג'ודי וורן |  |
| 2020 | סקובי דו! | דפני בלייק הצעירה | דיבוב |
| 2021 | ספיריט: לחופש נולד | אביגיל סטון | דיבוב |
| 2021 | מורעל | מדיסון לייק הצעירה |  |
| 2021 | מכסחי השדים: החיים שאחרי | פיבי שפנגלר |  |
| 2023 | מפרץ ההרפתקאות: סרט העל | סקיי | דיבוב |
| 2023 | המכתש על הירח | אדיסון |  |
| 2024 | מכסחי השדים: אימפריה קפואה | פיבי שפנגלר |  |
| 2025 | להתחרט עליך | יפורסם בהמשך |  |
| 2026 | צעקה 7 |  |  |
| TBA | Perfect | דומיניק |  |
| TBA | New Year's Rev |  |  |
| TBA | Spider & Jessie | ספיידר |  |
| TBA | Scoob: Holiday Haunt | דפני בלייק הצעירה | דיבוב |
| TBA | Anniversary | בירדי |  |
פילמוגרפיה > טלוויזיה

| שנים | סדרה | תפקיד | הערות |
| --- | --- | --- | --- |
| 2012–2014 | קראש וברן (אנ') | ג'זמין ברנשטיין | 15 פרקים |
| 2013 | משחקי גודווין | קלואי הצעירה | פרק: Hamletta" |
| 2013–2015 | צעירים חסרי מנוח | פיית' ניומן | 50 פרקים |
| 2013–2014 | אמא בהזמנה | סם | 2 פרקים |
| 2014 | קלארנס (אנ') | טיניה | דיבוב; פרק: "Patients" |
| 2014 | גרוויטי פולס | דמויות שונות | דיבוב; פרק: "Sock Opera" |
| 2014 | CSI | אבי פישר הצעירה | פרק: "Dead Woods" |
| 2015 | קייסי אנדרקאבר | קווין | פרק: "Give Me A 'K'! Give Me A 'C'!" |
| 2015 | יומני הערפד | קרוליין פורבס הצעירה | 2 פרקים |
| 2015 | דוג בלוג | ג'ולס | פרק: "You're Not My Sister Anymore" |
| 2015 | בוטן וחמוצניק | שוגרבי; סינדי | דיבוב; 2 פרקים |
| 2015 | CSI: סייבר | מישל מונדו | 3 פרקים |
| 2015 | Babysitter's Black Book | סינדי | סרט טלוויזיה של Lifetime |
| 2015 | Genie in a Bikini | תרזה | סרט טלוויזיה של ניקלודיאון |
| 2015–2017 | עד עצם היום הזה | אמה סוואן הצעירה | 4 פרקים |
| 2016 | מורים | אייברי | פרק: "Drunk Kiss" |
| 2016 | ביזארדבארק | דידי | פרק: "Pretty-Con" |
| 2016–2017 | משמר האריות | קמבוני | דיבוב; 2 פרקים |
| 2016–2018 | אלנה מאוולור | בלה | דיבוב; 2 פרקים |
| 2016–2020 | צער גידול בנות - הדור הבא | רוז הרבנברגר | 8 פרקים |
| 2016–2019 | השורד המיועד | פני קרקמן | 21 פרקים |
| 2017–2021 | מיקי ומכוניות המירוץ | ביטסי ביגלברג | דיבוב; 9 פרקים |
| 2018–2022 | שלדון הצעיר | פייג' סוונסון | 7 פרקים |
| 2018 | מי מתגורר בבית היל | תיאודורה "תיאו" קריין הצעירה | 10 פרקים |
| 2018 | הרפתקאותיה המצמררות של סברינה | סברינה ספלמן הצעירה | פרק: "A Midwinter's Tale" |
| 2018 | הזרע הרע | אמה גרוסמן | סרט טלוויזיה של Lifetime |
| 2020 | Home Movie: The Princess Bride | הנכדה | פרק: "Chapter Two: The Shrieking Eels" |
| 2021 | Just Beyond | ורוניקה | פרק: "Leave Them Kids Alone" |
| 2021–2022 | סיפורה של שפחה | אסתר קייז | 5 פרקים |
| 2022 | Spirit & Friends | אביגיל סטון | דיבוב; סדרת רשת; 5 פרקים |
| 2022 | The Bad Seed Returns | אמה גרוסמן | סרט טלוויזיה של Lifetime |
| 2022 | A Friend of the Family | ג'ן ברוברג | 5 פרקים |
פרסים ומועמדויות

| שנה | פרס | קטגוריה | פרויקט | תוצאה | מקור |
| --- | --- | --- | --- | --- | --- |
| 2018 | פרס איגוד מבקרי הקולנוע האמריקאי | השחקן/שחקנית הצעיר/ה הטוב/ה ביותר | חיבור פשוט | מועמדות |  |
| 2021 | פרס אמי לבידור בפריים טיים | השחקנית האורחת הטובה ביותר בסדרת דרמה | סיפורה של שפחה | מועמדות |  |
| 2024 | פרס בחירת הילדים של ניקלודיאון | מדבבת אהובה מסרט אנימציה | מפרץ ההרפתקאות: סרט העל | מועמדות |  |
| 2025 | פרס סאטורן | השחקן/ית הצעיר/ה הטוב/ה ביותר בסרט | מכסחי השדים: אימפריה קפואה | מועמדות |  |